שיחה:גרד פון רונדשטט

message: מתוך הערך:
"ב-17 במאי הורה רונדשטט לגודריאן לעצור, אלא שזה פירש את הפקודה באופן חופשי למדי, והמשיך בשעטה אל הים."
על אף שאני מסכים שפירוש יצירתי לפקודות הוא חיוני לשרידת השפיות בצבא, אני חושב שמשפט זה זקוק להבהרה. זהר דרוקמן 22:45, 30 מאי 2006 (IDT)
replies: text: הובהר, על פי ספרו של אליסטייר הורן, "כך נפלה צרפת", הוצאת מערכות. אלמוג 06:37, 1 יוני 2006 (IDT)
thread_title:  פקודות ופירושן 

message: "בניגוד לרוב הקצינים הגרמנים הבכירים, היה ידוע כאדם א-פוליטי, ומכך משתמע, בנסיבות הזמן, כי שימש את מכונת הכיבוש וההשמדה של היטלר במסירות ובנאמנות של קצין פרוסי טיפוסי."
* האם זה דעה אישית של כותב הערך? אם כן יש להסירה, אם הקביעה מבוססת על מחקר היסטורי יש להעביר אותה לסוף הערך ולכתוב פסקה על הערכת תפקודו של פון רונדשטט בראי ההיסטוריה, משהו כמו במחקרו ההיסטוריון פלוני הראה שציותו לפקודות...תרמה ישירות לביצועם של פשעי המלחמה... (כמובן שזה צריך להיות יותר מפורט).
* הקביעה שהתנהגות צייתנית א-פוליטית היא התנהגות של "קצין פרוסי טיפוסי" היא פשוט לא נכונה, היונקרים הפרוסים היו משענת התמיכה הכי חזקה של המלוכה ואח"כ הקיסרות הפרוסית וברפובליקת ווימאר, הם היו מעורבים בפועל פעיל בפוליטיקה (במיוחד בשנות כהונתו של פון הינדנבורג כרמטכ"ל ואח"כ כנשיא) רק כתוצאת פרשת בלומברג-פריטש נשבר מעמד הצבא כמדינה בתוך מדינה וכוחו מול הדרג המדיני החל לרדת עד שבסוף המלחמה הוא נטה באופן מכריע לרעת הצבא.Ingsoc 22:11, 8 באוקטובר 2006 (IST)
replies: text: תשובה -
** זו אינה דעתי האישית כי אם תמצות של הערכות לגבי אישיותו של רונדשטט ואופיו של הרייך השלישי שקראתי במקורות שונים ורבים מכדי לפרטם. האם אדם שסייע בכיבושן של צרפת ורוסיה לא שירת את מכונת הכיבוש וההשמדה של היטלר? האם לא היו אחרים כקושרי קשר העשרים ביולי ואנשי ההתנגדות הגרמנית לנאציזם שהתנהגו אחרת? הקצונה ברייך השלישי התחלקה לשלושה - אידיאולוגים נאצים כיודל, קייטל ורייכנאו, "א-פוליטיים" כגודריאן ורונדשטט, ומתנגדים ברמה זו או אחרת כרומל, ויצלבן ובק. טענתי היא כי הא-פוליטיים שירתו את היטלר בנאמנות, וכי היותו של אדם א-פוליטי משמעותה באותו הזמן היה נקיטת עמדה פוליטית מובהקת. האם טענה זו אינה נכונה? איזה "מחקר" צריך לצטט בשבילה? האם אין זו מושכלה ראשונית הברורה מאליה לכל מי שמבין בתקופת הרייך השלישי?
** התנהגות צייתנית א-פוליטית הייתה האתוס של הקצינים הפרוסים. אריך פון מאנשטיין אליו פנו קושרי העשרים ביולי סילק אותם מעליו בטענה "פלדמרשלים פרוסים אינם מורדים". טענתך אינה נכונה ואינה ברורה לי. אלמוג 22:28, 8 באוקטובר 2006 (IST)
replies: text: :תשובה-
*** בויקי האנגלית כתוב שפון רונדשטט הואשם בפשעי מלחמה אבל לא הועמד לדין בגלל בריאות רופפת, האם אחת מן האשמות האלה הייתה על היותו מתכנן מלחמה תוקפנית? האם הוא היה אחראי לפשעי מלחמה אחרים? (במיוחד ברוסיה ובארדנים) אני פשוט חושב שכתיבת המידע הזה יבהיר את ההצהרה בתחילת הערך בדבר היותו שותף בפשעי המלחמה.
*** כוונתי הייתה שאם אתה מסתכל על ההתנהגות של קצין פרוסי טיפוסי במהלך ההיסטוריה, אתה יכול לראות שהיונקרים היו מעורבים באופן כבד בחיים בפוליטיים וזה לא היה "טיפוסי" ליונקר להיות א-פוליטי.Ingsoc 23:06, 8 באוקטובר 2006 (IST)
**** הטענה לא הייתה שהיה מעורב בפשעי מלחמה, אלא שעצם היותו "א-פוליטי" היוותה שותפות בפשעי המלחמה שבוצעו על ידי אחרים.
**** כאן יש להבחין בין האתוס של "הקצין הא-פוליטי" הקיים גם בצה"ל, להבדיל, ובין ההתנהגות של הקצינים בפועל שהייתה ודאי פוליטית מאז ומתמיד. עם זאת תסכים איתי שהתכונות של "מסירות ונאמנות" ניתנות לייחוס לקצין פרוסי. אלמוג 18:58, 9 באוקטובר 2006 (IST)
thread_title:  בקשת הבהרות 

message: הערך לא מזכיר זאת, וגם הערך באנגלית טוען שפון רונדשטט לא עמד לדין. ואולם בתיאור התמונה (מספרה 14461, בארכיון מוזיאון השואה האמריקני כאן) נאמר שצולמה בנירנברג. ד.ט 00:16, 12 ביולי 2007 (IDT)
thread_title:  האם עמד לדין בנירנברג?